Piatok, 1. júl 2022
Slnečno 26 °C
Mimoriadne správy
- Maďarsko urýchli svoj program rozvoja obrany, vyhlásil Orbán
- Extrémne horúčavy atakovali Európu, rekordy padali od polárneho kruhu až po sever Afriky
- Premiér Trudeau oznámil, že Kanada zvýši svoju vojenskú prítomnosť v jednej z európskych krajín
PMÚ schválil výlučnú kontrolu podnikateľa Jakubca nad spoločnosťou I.D.C. Holding
Webnoviny 14. júl 2021 98
14.7.2021 (Webnoviny.sk) - Protimonopolný úrad (PMÚ) SR schválil koncentráciu spočívajúcu v získaní výlučnej kontroly podnikateľa Pavla Jakubca nad spoločnosťou I.D.C. Holding. Spomínaný podnikateľ a firma Kassay Invest pred koncentráciou spoločne kontrolovali I.D.C. Holding.
Na základe prevodu akcií spoločnosti I.D.C. Holding z doterajšieho akcionára Kassay Invest na spoločnosť Merge Plan dochádza k zmene spoločnej kontroly na výlučnú kontrolu. Informovala o tom hovorkyňa PMÚ SR Adriana Oľšavská.
Podľa úradu predmetnou koncentráciou nedochádza k zmene štruktúry trhov v oblasti výroby a predaja cukroviniek a trvanlivého pečiva na území Slovenskej republiky.
Po vyhodnotení získaných podkladov a informácií dospel úrad k záveru, že posudzovaná koncentrácia je v súlade so zákonom o ochrane hospodárskej súťaže, keďže značne nenaruší účinnú súťaž na trhu, najmä v dôsledku vytvorenia alebo posilnenia dominantného postavenia. Rozhodnutie nadobudlo právoplatnosť 12. júla 2021.
Viac k témam: výlučná kontrola, získanie kontroly
Zdroj: Webnoviny.sk - PMÚ schválil výlučnú kontrolu podnikateľa Jakubca nad spoločnosťou I.D.C. Holding © SITA Všetky práva vyhradené.